Spoštovani starši, pozdravljeni!

Za nami sta prva dva tedna izobraževanja na daljavo. Vaša vloga pri tem je neprecenljiva, HVALA vam za to. Pomembno je, da nam motivacija ne pade, saj nas čaka še nekaj tednov tovrstnega dela. Verjamem, da pridejo trenutki, ko ni lahko. Takrat se spomnimo, da delamo v dobro naših, vaših otrok. Če se pojavijo težave, dilema, stiska …, mi prosim napišite. Vesela sem vsakega sporočila, sporočila, slike.

2. aprila praznujemo Svetovni dan mladinske književnosti in s tem namenom lahko v tem tednu več časa posvetite branju. V prilogi imate e knjigo Slovenske pravljice. Učenci lahko berejo z zaslonov. Lahko jim pravljice berete tudi in tako skupaj kvalitetno preživljate čas.

Kdor še ni opravil bralne značke, je sedaj primeren čas za to. Doma pobrskajte za kakšno knjigo (ni potrebno, da je v skladu s seznamom, ki so ga učenci dobili ob začetku bralne značke) Eno knjigo lahko zamenjajo tudi 3 prebrane pravljice iz

 e-knjige.

Želim vam veliko dobre volje, optimizma, predvsem pa zdravja.

Prosim, pozdravite otroke v mojem imenu.

učiteljica Zlata

**Dragi učenci!**

**Vsi tisti, ki mi še niste poslali fotografije svoje kocke, prosim, če to storite še danes., Kot sem vam napisala že v petek, prosite za pomoč starše.**

**POUK- TOREK, 31.3. 2020**

**MAT**

Rešitve nalog RJI str.:44

1.naloga(samo rezultati): 4, 82, 58, 96, 1000, 92, 7, 8

2.naloga:

R.: 1·500€+4·200€+6·100€+7·50€+5·20€+3·10€+8·5€=

 500€ + 800€+600€+350€+100€+30€+40€ = 2420€

O.: V denarnici ima 2420€.

3.naloga:

R.: 2420€ : 2 =1210€

O.: To je 1210€.

4.naloga: KOVANČEK, zato, ker bi tu dobila največ denarja.

**NOVA SNOV- IZRAZI S ČRKOVNO OZNAKO**

1.Dobro si oglej in preberi besedilo pri prikazanem primeru na str.: 55.

**Zapomni si, da lahko v izrazu uporabiš katero koli črko, le črk s strešicami ne izbiramo.**

**Primer 1**: Koliko je vrednost izraza 4+ a = 9, če je a= 5 ?

 4 + 5 = 9

**Primer 2**: Koliko je vrednost izraza a – 7 = ,če je a= 42 ?

42 - 7 = 35

OBA PRIMERA PREPIŠI V ZVEZEK.

Reši 1. in 2. nal. na str.: 56.

**Primer 3:** Koliko je vrednost izraza m · 4 = , če je m = 3?

3 ·4 = 12

Primer 4: Koliko je vrednost izraza 3 · ( 5 + a ) =, če je a = 7 ?

 3 · ( 5 + 7) = 3 · 12 = 36

**Primere prepiši v zvezek.**

**Reši naloge 3, 4, 5 in 6 v delovnem učbeniku str.: 56 in 57.**

**DRU**

**Nekateri mi še niste poslali včerajšnje naloge. Vprašanj ni potrebno pisati na računalnik. Prosite starše, da vam poslikajo zapis v zvezku in ga pošljejo.**

Odgovori - rešitve:

1. Kamena doba je razdeljena na starejšo kameno dobo in mlajšo kameno dobo.
2. Doba kovin ima tri dobe.
3. Te dobe so: bakrena, bronasta in železna doba.

Pripravi učbenik in delovni zvezek. Odpri delovni zvezek na str.: 50 in reši naloge. Pomagaš si lahko še s PowerPointi, ki si jih dobil-a včeraj.

Pri 7. nalogi se spomni, da smo o tem govorili že v 4. razredu.

**SLO:**

Danes zaključujemo s poglavjem, v katerem smo se naučili , kako se opiše predmet. Seznanili smo se tudi z malimi oglasi.

Razmisli!

1.Kakšne vrste besedilo je mali oglas? ( kratko? umetnostno ? )

2. Kaj se ti zdi lažje napisati: opis ali mali oglas?

**Najprej preglej rešitve DN v DZ. s.44, 45!**

1. vodoravna, navpična, navpična c
2. noga, noga, noga

DA

Na levi sličici je del okončine od gležnja do konca prstov, na srednji del mize, na desni pa okončina.

1. kolo

NE

Beseda *kolo* ima tudi druge pomene, npr. ploščata priprava okrogle oblike, ki omogoča premikanje vozila; vozilo z dvema kolesoma na nožni pogon.

1. Ker je posneto besedilo v knjižnem jeziku, te besede pa niso knjižne.

zavora, krmilo, (zračna) tlačilka

1. Desni, ozka, odpira, Zgornji, nizka
2. kolesar, kolesarka, kolesarnici, kolesarstvom DA
3. NE

Ker nimajo istega korena.

Sedaj boš opravil še nekaj jezikovnih vaj. Odpri DZ. s. 46. Natančno preberi navodila in reši naloge. Na strani 47. reši le nal. 42 in 43.

Za utrjevanje vsega, kar si se naučil v tem poglavju , pa reši še naslednje naloge. **Preden se lotiš reševanja, natančno preberi navodilo!**

1. **Preberi besedilo! Ustno odgovori na vprašanja!**

Termovka je steklena posoda, ki ima dvojno steno; med notranjo in zunanjo steno je brezzračni prostor (vakuum). Površina notranje stene je posrebrena, zunanja stena pa je na zunanji strani obdana s posebnim ovojem – ta je tako kot zamašek narejen iz snovi, ki preprečuje prehajanje toplote iz steklenice.

Termovke so razne velikosti; manjše držijo do 3 decilitre tekočine, večje pa od 3 do 5

litrov.

Termovko uporabljamo za ohranjanje toplih oz. hladnih pijač ali jedi, npr. na potovanjih ali izletih, za bolnike ali dojenčke ipd.

O čem govori to besedilo?

Imenuj ključne besede posameznih odstavkov!

 Ali je to opis predmeta? DA NE

Pojasni svoj odgovor

 **Preberi trditve in povej , če so pravilne!**

|  |  |  |
| --- | --- | --- |
| Dvojna stena termovke je iz stekla. | DA | NE |
| Notranja stena je iz srebra. | DA | NE |
| Med stenama je brezžični prostor. | DA | NE |
| Notranja stena je obdana z ovojem. | DA | NE |
| Zamašek je steklen. | DA | NE |
| Vse termovke so enako velike. | DA | NE |
| V termovko damo pijačo ali hrano. | DA | NE |
| Pijača se v termovki takoj segreje. | DA | NE |

**V zvezek izdelaj miselni vzorec o termovki. Prosi starše, da ga poslikajo in pošljejo na moj e-naslov.**

**ŠPO**

Danes sem vam pripravila nekaj vadbe preko video posnetka. ZABAVAJTE SE!

Za vadbo lahko ponoviš tudi vaje s kocko.

<https://www.youtube.com/watch?v=L_A_HjHZxfI>